Înainte să intre în curtea Catedralei Neamului, o parte dintre credincioşii sosiţi din toate judeţele ţării s-au îmbrâncit ca pe stadion. În imaginile filmate de o echipă Digi24, se vede că oamenii s-au călcat în picioare, iar pe chipurile lor se citeşte suferinţa. Mai multe femei au căzut şi s-au lovit. Vă avertizăm că urmează imagini cu un puternic impact emoţional!

-Măi, omorâți oamenii. Nu vă mai împingeți.

-Șefii de grupuri, organizați-vă oamenii! Vă rugăm frumos, nu mai împingeți.

Credincioşii sosiţi la sfințirea Catedralei Neamului s-au îmbrâncit ca pe stadion Foto: Inquam/Octav Ganea

-Vă rugăm frumos nu mai împingeți, nu mai împingeţi!

-Oameni buni, nu mai este loc în curte. Nu aveţi unde să mergeţi, nu mai împingeţi!

Credincioşii sosiţi la sfințirea Catedralei Neamului s-au îmbrâncit ca pe stadion Foto: Inquam/Octav Ganea

-Frate, suntem creştini sau ce suntem? Nu mergem pe stadion.

-Dacă ni s a spus că între 6 şi 9 să ajungem aici, oameni buni.

- Şi noi ce vină avem?

-Venim de la o mie de kilometri din Marmures până aici. Dânşii pe acolo intră şi eu stau aici ca oaia.

Un număr de 83 de persoane dintre cele care participă la slujbele de sfinţire a Catedralei Mântuirii Neamului au avut nevoie de îngriiri medicale, duminică, până la ora 15.00, potrivit Inspectoratului pentru Situaţii de Urgenţă (ISU) Bucureşti-Ilfov, trei persoane fiind transportate la spital.

Cele mai frecvente solicitări au fost pentru lipotimii. În Bucureşti, cerul a fost acoperit, iar temperatura aerului a fost de doar câteva grade Celsius.

Credincioşii aflaţi pe esplanada din faţa Catedralei pot intra în continuare să se închine în altar. Accesul este permis până joi seară.

Pe de altă parte, și un alt incident s-a petrecut duminică la sfințirea Catedralei Neamului. Un preot din Constanţa şi-a dat foc hainelor, nemulţumit de faptul că a fost sancţionat şi nu mai este lăsat să oficieze slujbe de superiorii săi. Bărbatul a fost ridicat de poliție și dus la audieri.

Citiți și: